યંગ ઇન્ડિયા ગ્રુપના સ્થાપક અને મેન્ટોર દેવેનભાઈ રબારીએ તમામ પ્રિન્ટ મીડિયા અને ઇલેક્ટ્રોનિક્સ મીડિયાને આ બાબતે સ્પષ્ટતા કરતા જણાવ્યું છે કે, આપ સૌ જાણો જ છો કે, મોરબીમાં કોઈ પણ તહેવાર હોય કે કુદરતી આપદા હોય કે પછી જનજાગૃતિનું કાર્ય હોય યંગ ઇન્ડિયા ગ્રુપના સભ્યો હમેશા લોકોની મદદ માટે તૈયાર રહે છે અને સ્થાનિક નાગરિકો કે સરકારની કોઈપણ જાતની સહાય વગર સ્વતંત્ર રીતે નિસ્વાર્થ ભાવે લોકહિતમાં સેવા કાર્ય કરે છે ત્યારે મોરબીના અમુક લેભાગુ તત્વોએ યંગઇન્ડિયા ગ્રુપના નામનો ઉલ્લેખ કરી તથ્યહીન અહેવાલ પ્રસિદ્ધ કરી મચ્છુ નદી સફાઈ કામગીરીમાં લાખો રૂપિયા મેળવ્યા હોવાનો અહેવાલ પ્રસિદ્ધ કરી યંગ ઇન્ડિયા ગ્રુપની છબી ખરડાવાના હીન પ્રયાસો કરાયા હતા.